CELEX: 32016R0959
Language: lt
Date: 2016-05-17 00:00:00
Title: 2016 m. gegužės 17 d. Komisijos įgyvendinimo reglamentas (ES) 2016/959, kuriuo pagal Europos Parlamento ir Tarybos reglamentą (ES) Nr. 596/2014 nustatomi rinkos tyrimų techniniai įgyvendinimo standartai, susiję su sistemomis bei pranešimų šablonais, kuriais informaciją atskleidžiantys rinkos dalyviai turi naudotis, ir įrašų forma (Tekstas svarbus EEE)

17.6.2016   
            
            
               LT
            
            
               Europos Sąjungos oficialusis leidinys
            
            
               L 160/23
            
         KOMISIJOS ĮGYVENDINIMO REGLAMENTAS (ES) 2016/959
   2016 m. gegužės 17 d.
   kuriuo pagal Europos Parlamento ir Tarybos reglamentą (ES) Nr. 596/2014 nustatomi rinkos tyrimų techniniai įgyvendinimo standartai, susiję su sistemomis bei pranešimų šablonais, kuriais informaciją atskleidžiantys rinkos dalyviai turi naudotis, ir įrašų forma
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 596/2014 dėl piktnaudžiavimo rinka (Piktnaudžiavimo rinka reglamentas) ir kuriuo panaikinama Europos Parlamento ir Tarybos direktyva 2003/6/EB ir Komisijos direktyvos 2003/124/EB, 2003/125/EB ir 2004/72/EB (1), ypač į jo 11 straipsnio 10 dalies trečią pastraipą,
   kadangi:
   
               (1)
            
            
               atskleidžiantys rinkos dalyviai turi saugoti informacijos, kurią jie dėl rinkos tyrimų pateikė visiems asmenims, gaunantiems rinkos tyrimus, perdavimo įrašus. Tokie įrašai atskleidžiantiems rinkos dalyviams turėtų padėti įrodyti tinkamą savo elgesį kompetentingoms institucijoms, visų pirma tais atvejais, kai informacijos pobūdis pasikeičia po rinkos tyrimo arba kai kompetentingai institucijai reikia peržiūrėti informacijos skirstymo į kategorijas procesą. Todėl visi tokie įrašai turėtų būti laikomi elektronine forma;
            
         
               (2)
            
            
               siekiant užtikrinti, kad pateikiama informacija būtų nuosekliai įrašoma, taip pat tais atvejais, kai rinkos tyrimai vykdomi per neįrašomus susitikimus arba pokalbius telefonu, reikėtų parengti vienodą šabloną, skirtą raštiškam protokolui arba užrašams, kuriuos per šiuos susitikimus arba pokalbius turėtų pildyti atskleidžiantis rinkos dalyvis;
            
         
               (3)
            
            
               siekdami užtikrinti nuoseklų pateikiamos informacijos įrašymą, atskleidžiantys rinkos dalyviai turėtų saugoti raštu pateiktos informacijos įrašus, kad galėtų informuoti asmenis, gavusius rinkos tyrimus, kada per rinkos tyrimą atskleista informacija nebėra viešai neatskleista informacija;
            
         
               (4)
            
            
               šis reglamentas grindžiamas Europos vertybinių popierių ir rinkų institucijos Komisijai pateiktais techninių įgyvendinimo standartų projektais;
            
         
               (5)
            
            
               Europos vertybinių popierių ir rinkų institucija dėl techninių įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (2) 37 straipsnį, pateikti savo nuomonę;
            
         
               (6)
            
            
               siekiant užtikrinti sklandų finansų rinkų veikimą, šis reglamentas turi įsigalioti kuo skubiau, o juo nustatytos nuostatos turi būti taikomos nuo tos pačios datos kaip Reglamento (ES) Nr. 596/2014 nuostatos,
            
         PRIĖMĖ ŠĮ REGLAMENTĄ:
   1 straipsnis
   Elektroninė įrašų forma
   Visi Komisijos deleguotojo reglamento (ES) 2016/960 (3), 6 straipsnyje nurodyti įrašai saugomi elektronine forma.
   2 straipsnis
   Raštiškų protokolų ar užrašų saugojimo forma
   Atskleidžiantys rinkos dalyviai parengia Deleguotojo reglamento (ES) 2016/960 6 straipsnio 2 dalies d punkte nurodytus raštiškus protokolus arba užrašus elektronine forma, naudodami:
   
               a)
            
            
               I priede pateiktą šabloną, kai, atskleidžiančių rinkos dalyvių manymu, rinkos tyrimas apima viešai neatskleistos informacijos atskleidimą;
            
         
               b)
            
            
               II priede pateiktą šabloną, kai, atskleidžiančių rinkos dalyvių manymu, rinkos tyrimas neapima viešai neatskleistos informacijos atskleidimo.
            
         3 straipsnis
   Su potencialiais investuotojais susijusių duomenų saugojimo forma
   1.   Atskleidžiantys rinkos dalyviai saugo Deleguotojo reglamento (ES) 2016/960 4 straipsnio 1 dalyje nurodytos informacijos įrašus kiekvieno rinkos tyrimo atskirų sąrašų pavidalu.
   2.   Atskleidžiantys rinkos dalyviai saugo Deleguotojo reglamento (ES) 2016/960 4 straipsnio 2 dalyje nurodytos informacijos įrašus vieno sąrašo pavidalu.
   4 straipsnis
   Pranešimo, kad informacija nebėra viešai neatskleista informacija, pateikimo ir įrašymo forma
   1.   Atskleidžiantys rinkos dalyviai raštu informuoja asmenis, kurie gavo rinkos tyrimus, kad rinkos tyrimo metu atskleista informacija nebėra viešai neatskleista informacija.
   2.   Atskleidžiantys rinkos dalyviai įrašo pagal 1 dalį pateiktą informaciją, naudodami III priede pateiktą šabloną.
   5 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. liepos 3 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 173, 2014 6 12, p. 1.
   
      (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/77/EB (OL L 331, 2010 12 15, p. 84).
   
      (3)  2016 m. gegužės 17 d. Komisijos deleguotasis reglamentas (ES) 2016/960, kuriuo Europos Parlamento ir Tarybos reglamentas (ES) Nr. 596/2014 papildomas techniniais reguliavimo standartais, susijusiais su informaciją atskleidžiančių rinkos dalyvių, vykdančių rinkos tyrimus, taikytina atitinkama tvarka, sistemomis ir procedūromis (žr. šio Oficialiojo leidinio p. 29).
   
      I PRIEDAS
      
         Deleguotojo reglamento (ES) 2016/960 6 straipsnio 2 dalies d punkte nurodytų raštiškų protokolų ir užrašų šablonas, naudotinas atskleidžiant viešai neatskleistą informaciją
      
      
                  Punktas
               
               
                  Teksto laukelis
               
            
                  
                              i.
                           
                           
                              Atskleidžiančio rinkos dalyvio tapatybė
                           
                        
               
                  
                     Atskleidžiančio rinkos dalyvio ir jam priklausančio asmens, perduodančio informaciją ir jos perdavimui naudojamus kontaktinius duomenis, nesutrumpinti vardai, pavardės (pavadinimai)
                  
               
            
                  
                              ii.
                           
                           
                              Pranešimą gaunančio asmens tapatybė
                           
                        
               
                  
                     Asmens, gaunančio perduodamą informaciją ir jos perdavimui naudojamus kontaktinius duomenis, nesutrumpintas vardas, pavardė (pavadinimas)
                  
               
            
                  
                              iii.
                           
                           
                              Informacijos perdavimo data ir laikas
                           
                        
               
                  
                     Informacijos perdavimo data ir laikas (-i), nurodant laiko juostą
                  
               
            
                  
                              iv.
                           
                           
                              Pokalbio pobūdžio paaiškinimas pagal Deleguotojo reglamento (ES) 2016/960 3 straipsnio 3 dalies a punktą
                           
                        
               
                  
                     Pareiškimo, kuriuo nurodoma, kad informacija perduodama dėl rinkos tyrimo, įrašas
                  
               
            
                  
                              v.
                           
                           
                              Rinkos tyrimą gaunančio asmens tapatybės patvirtinimas pagal Deleguotojo reglamento (ES) 2016/960 3 straipsnio 3 dalies c punktą
                           
                        
               
                  
                     Asmens, su kuriuo susisiekta, patvirtinimo, kad atskleidžiantis rinkos dalyvis perduoda informaciją asmeniui, kuriam potencialus investuotojas patikėjo gauti rinkos tyrimą, įrašas
                  
               
            
                  
                              vi.
                           
                           
                              Paaiškinimas pagal Deleguotojo reglamento (ES) 2016/960 3 straipsnio 3 dalies d punktą, kad bus perduota viešai neatskleista informacija
                           
                        
               
                  
                     Pareiškimo, kuriuo paaiškinama, kad sutikęs gauti rinkos tyrimą asmuo, kuriam perduodama informacija, gaus informacijos, kurią atskleidžiantis rinkos dalyvis laiko viešai neatskleista informacija, įrašas ir nuoroda į Reglamento (ES) Nr. 596/2014 11 straipsnio 7 dalyje nustatytą prievolę
                  
               
            
                  
                              vii.
                           
                           
                              Informacija apie įvertinimą, kada informacija nustoja būti viešai neatskleista informacija, pagal Deleguotojo reglamento (ES) 2016/960 3 straipsnio 3 dalies e punktą
                           
                        
               
                  
                     Jei yra, suteiktos informacijos apie apytikrį laiką, kai numatoma paviešinti informaciją arba pradėti vykdyti sandorį, įrašas su paaiškinimu, kodėl šis laikas gali keistis ir kaip asmuo, gaunantis rinkos tyrimą, bus informuotas, jei apytikris laikas nebebus teisingas
                  
               
            
                  
                              viii.
                           
                           
                              Pareiškimas dėl informaciją gaunančio asmens prievolių pagal Deleguotojo reglamento (ES) 2016/960 3 straipsnio 3 dalies f punktą
                           
                        
               
                  
                     Pareiškimo, kuriuo informaciją gaunančiam asmeniui paaiškinamos su viešai neatskleistos informacijos turėjimu susijusios prievolės pagal Reglamento (ES) Nr. 596/2014 11 straipsnio 5 dalies pirmos pastraipos b, c ir d punktus, įrašas
                  
               
            
                  
                              ix.
                           
                           
                              Sutikimo pagal Deleguotojo reglamento (ES) 2016/960 3 straipsnio 3 dalies g punktą patvirtinimas
                           
                        
               
                  
                     Informacijos apie rinkos tyrimą gaunančio asmens sutikimą gauti viešai neatskleistą informaciją, kaip nurodyta Reglamento (ES) Nr. 596/2014 11 straipsnio 5 dalies pirmos pastraipos a punkte (prašymas ir atsakymas), įrašas
                  
               
            
                  
                              x.
                           
                           
                              Informacijos atskleidimas pagal Deleguotojo reglamento (ES) 2016/960 3 straipsnio 3 dalies h punktą
                           
                        
               
                  
                     Rinkos tyrimo tikslu atskleistos informacijos aprašymas, nurodant, kad informacija laikoma viešai neatskleista informacija
                  
               
            
   
      II PRIEDAS
      
         Deleguotojo reglamento (ES) 2016/960 6 straipsnio 2 dalies d punkte nurodytų raštiškų protokolų ir užrašų šablonas, naudotinas neatskleidžiant viešai neatskleistos informacijos
      
      
                  Punktas
               
               
                  Teksto laukelis
               
            
                  
                              i.
                           
                           
                              Atskleidžiančio rinkos dalyvio tapatybė
                           
                        
               
                  
                     Atskleidžiančio rinkos dalyvio ir jam priklausančio asmens, perduodančio informaciją ir jos perdavimui naudojamus kontaktinius duomenis, nesutrumpinti vardai, pavardės (pavadinimai)
                  
               
            
                  
                              ii.
                           
                           
                              Pranešimą gaunančio asmens tapatybė
                           
                        
               
                  
                     Asmens, gaunančio perduodamą informaciją ir jos perdavimui naudojamus kontaktinius duomenis, nesutrumpintas vardas, pavardė (pavadinimas)
                  
               
            
                  
                              iii.
                           
                           
                              Informacijos perdavimo data ir laikas
                           
                        
               
                  
                     Informacijos perdavimo data ir laikas (-i), nurodant laiko juostą
                  
               
            
                  
                              iv.
                           
                           
                              Pokalbio pobūdžio paaiškinimas pagal Deleguotojo reglamento (ES) 2016/960 3 straipsnio 4 dalies a punktą
                           
                        
               
                  
                     Pareiškimo, kuriuo nurodoma, kad informacija perduodama dėl rinkos tyrimo, įrašas
                  
               
            
                  
                              v.
                           
                           
                              Tapatybės pagal Deleguotojo reglamento (ES) 2016/960 3 straipsnio 4 dalies c punktą patvirtinimas
                           
                        
               
                  
                     Asmens, su kuriuo susisiekta, patvirtinimo, kad atskleidžiantis rinkos dalyvis perduoda informaciją asmeniui, kuriam potencialus investuotojas patikėjo gauti rinkos tyrimą, įrašas
                  
               
            
                  
                              vi.
                           
                           
                              Paaiškinimas pagal Deleguotojo reglamento (ES) 2016/960 3 straipsnio 4 dalies d punktą, kad viešai neatskleista informacija nebus pateikta
                           
                        
               
                  
                     Pareiškimo, kuriuo paaiškinama, kad sutikęs gauti rinkos tyrimą asmuo, kuriam perduodama informacija, gaus informacijos, kurios atskleidžiantis rinkos dalyvis nelaiko viešai neatskleista informacija, įrašas ir nuoroda į Reglamento (ES) Nr. 596/2014 11 straipsnio 7 dalyje nustatytą prievolę
                  
               
            
                  
                              vii.
                           
                           
                              Sutikimo pagal Deleguotojo reglamento (ES) 2016/960 3 straipsnio 4 dalies e punktą patvirtinimas
                           
                        
               
                  
                     Informacijos apie rinkos tyrimą gaunančio asmens sutikimą tęsti rinkos tyrimą (prašymas ir atsakymas) įrašas
                  
               
            
                  
                              viii.
                           
                           
                              Informacijos atskleidimas pagal Deleguotojo reglamento (ES) 2016/960 3 straipsnio 4 dalies f punktą
                           
                        
               
                  
                     Rinkos tyrimo tikslu atskleistos informacijos aprašymas
                  
               
            
   
      III PRIEDAS
      
         Pagal Reglamento (ES) Nr. 596/2014 11 straipsnio 6 dalies pirmą pastraipą pateikto pranešimo, kuriuo rinkos tyrimą gavęs asmuo informuojamas, kad atskleista informacija nebėra viešai neatskleista informacija, įrašymo šablonas
      
      
                  Punktas
               
               
                  Teksto laukelis
               
            
                  
                              i.
                           
                           
                              Atskleidžiančio rinkos dalyvio tapatybė
                           
                        
               
                  
                     Atskleidžiančio rinkos dalyvio ir jam priklausančio asmens, perduodančio informaciją ir jos perdavimui naudojamus kontaktinius duomenis, nesutrumpinti vardai, pavardės (pavadinimai)
                  
               
            
                  
                              ii.
                           
                           
                              Pranešimą gaunančio asmens tapatybė
                           
                        
               
                  
                     Asmens, gaunančio perduodamą informaciją ir jos perdavimui naudojamus kontaktinius duomenis, nesutrumpintas vardas, pavardė (pavadinimas)
                  
               
            
                  
                              iii.
                           
                           
                              Informacijos perdavimo data ir laikas
                           
                        
               
                  
                     Informacijos perdavimo data ir laikas (-i), nurodant laiko juostą
                  
               
            
                  
                              iv.
                           
                           
                              Sandorio identifikavimas
                           
                        
               
                  
                     Sandorio, dėl kurio vyko rinkos tyrimas, identifikavimo duomenys.
                  
                  
                     Čia galima pateikti informaciją apie sandorio rūšį, pvz., PVAP (pradinis viešas akcijų platinimas), antrinis platinimas, susijungimas, didelio masto tiesioginė prekyba, neviešas platinimas ir akcinio kapitalo didinimas.
                  
               
            
                  
                              v.
                           
                           
                              Rinkos tyrimo data ir laikas
                           
                        
               
                  
                     Viešai neatskleistos informacijos atskleidimo vykdant rinkos tyrimą data ir laikas
                  
               
            
                  
                              vi.
                           
                           
                              Pranešimas, kad informacija nebėra viešai neatskleista informacija
                           
                        
               
                  
                     Pareiškimas, kuriuo rinkos tyrimo gavėjas informuojamas apie tai, kad atskleista informacija nebėra viešai neatskleista informacija
                  
               
            
                  
                              vii.
                           
                           
                              Data, kurią informacija nustojo būti viešai neatskleista informacija
                           
                        
               
                  
                     Data, kurią vykdant rinkos tyrimą atskleista informacija nustojo būti viešai neatskleista informacija